Diari Oficial de la Generalitat Valenciana


Sumari del DOGV 7787, del 20-05-2016 (2016/3567)

RESOLUCIÓ de 18 de maig de 2016, del director general de Relacions amb les Corts, per la qual es disposa la publicació del conveni entre el Consell General del Poder Judicial, la Generalitat, a través de la Conselleria de Justícia, Administració Pública, Reformes Democràtiques i Llibertats Públiques, la Fundació de la Comunitat Valenciana per a l'Atenció a les Víctimes del Delicte i per a la Trobada Familiar (FAVIDE), la Universitat de València, la Fiscalia Provincial de València, el Col·legi d'Advocats de València, el Col·legi Oficial de Psicòlegs de la Comunitat Valenciana, el Col·legi Oficial de Criminòlegs de la Comunitat Valenciana, el Col·legi Oficial d'Educadores i Educadors Socials de la Comunitat Valenciana i el Col·legi de Procuradors de València, per a la continuïtat del desenvolupament d'un projecte pilot de mediació penal intrajudicial en la ciutat de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7787

Data del DOGV
:   20-05-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/3567


Data del document
:   18-05-2016

Organisme emissor
:   Presidència de la Generalitat

Tipus de document
:   Resolució

RESOLUCIÓ de 18 de maig de 2016, del director general de Relacions amb les Corts, per la qual es disposa la publicació del conveni entre el Consell General del Poder Judicial, la Generalitat, a través de la Conselleria de Justícia, Administració Pública, Reformes Democràtiques i Llibertats Públiques, la Fundació de la Comunitat Valenciana per a l'Atenció a les Víctimes del Delicte i per a la Trobada Familiar (FAVIDE), la Universitat de València, la Fiscalia Provincial de València, el Col·legi d'Advocats de València, el Col·legi Oficial de Psicòlegs de la Comunitat Valenciana, el Col·legi Oficial de Criminòlegs de la Comunitat Valenciana, el Col·legi Oficial d'Educadores i Educadors Socials de la Comunitat Valenciana i el Col·legi de Procuradors de València, per a la continuïtat del desenvolupament d'un projecte pilot de mediació penal intrajudicial en la ciutat de València. [2016/3567]  
  
  
El Consell General del Poder Judicial, la Generalitat, a través de la Conselleria de Justícia, Administració Pública, Reformes Democràtiques i Llibertats Públiques, la Fundació de la Comunitat Valenciana per a l'Atenció a les Víctimes del Delicte i per a la Trobada Familiar (FAVIDE), la Universitat de València, la Fiscalia Provincial de València, el Col·legi d'Advocats de València, el Col·legi Oficial de Psicòlegs de la Comunitat Valenciana, el Col·legi Oficial de Criminòlegs de la Comunitat Valenciana, el Col·legi Oficial d'Educadores i Educadors Socials de la Comunitat Valenciana i el Col·legi de Procuradors de València han subscrit, prèvia tramitació reglamentària, el dia 26 d'abril de 2016, el conveni per a la continuïtat del desenvolupament d'un projecte pilot de mediació penal intrajudicial en la ciutat de València.  
En compliment del que estableix l'article 8.2 de la Llei de Règim Jurídic de les Administracions Públiques i del Procediment Administratiu Comú, procedeix la publicació, en el Diari Oficial de la Comunitat Valenciana, de l'esmentat conveni, que ha quedat inscrit en el Registre de Convenis de la Generalitat amb el número 328/2016 i que figura com a annex d'aquesta resolució.  
  
València, 18 de maig de 2016.- El director general de Relacions amb les Corts: Antonio Torres Salvador.  
  
  
Conveni de col·laboració entre el Consell General del Poder Judicial, la Conselleria de Justícia, Administració Pública, Reformes Democràtiques i Llibertats Públiques de la Generalitat, la Fundació Favide, la Universitat de València, la Fiscalia Provincial de València, el Col·legi d'Advocats de València, el Col·legi Oficial de Psicòlegs de la Comunitat Valenciana, el Col·legi de Criminòlegs de la Comunitat Valenciana, el Col·legi Oficial d'Educadores i Educadors Socials de la Comunitat Valenciana i el Col·legi de Procuradors de València, per a la continuïtat del desenvolupament d'un projecte pilot de mediació penal intrajudicial a la ciutat de València.  
  
Reunits  
D'una banda, Carlos Lesmes Serrano, president del Tribunal Suprem i del Consell General del Poder Judicial, segons l'Acord (núm. 2) del Ple del Consell General del Poder Judicial, de 9 de desembre de 2013 i el Reial Decret 979/2013, de 10 de desembre (BOE 11.12.2013).  
  
D'una altra banda, Gabriela Bravo Sanestanislao, consellera de Justícia, Administració Pública, Reformes Democràtiques i Llibertats Públiques, autoritzada per a la firma d'aquest conveni per l'Acord del Consell de data 18 de desembre de 2015, la qual actua en qualitat de presidenta de la Fundació de la Comunitat Valenciana per a l'Atenció a les Víctimes del Delicte i per a la Trobada Familiar (d'ara en avant FAVIDE), inscrita en el Registre d'Entitats Jurídiques de la Direcció General de Justícia de la Conselleria de Justícia, Administració Pública, Reformes Democràtiques i Llibertats Públiques de la Generalitat Valenciana, amb el número 411 (V), autoritzada per a la firma d'aquest conveni en virtut de l'article 17 dels estatuts fundacionals, en execució de l'Acord del Patronat de la fundació FAVIDE.  
D'una altra banda, Antonio Montabes Córdoba, fiscal superior de la Fiscalia de la Comunitat Valenciana, autoritzat per a aquest acte segons el nomenament efectuat pel Reial Decret 887/2013, de 8 de novembre (BOE 269, 09.11.2013) i Teresa Gisbert Jordá, fiscal en cap de la Fiscalia Provincial de València, segons el nomenament efectuat pel Reial Decret 441/2013, de 14 de juny (BOE 143, 15.06.2013).  
D'una altra banda, Esteban Morcillo Sánchez, rector de la Universitat de València (d'ara en avant, la Universitat), en nom i representació d'aquesta, en exercici de les competències que a aquest efecte li reconeix la Llei Orgànica 6/2001, de 21 de desembre, d'Universitats; els estatuts de la Universitat, aprovats pel Decret 128/2004, de 30 de juliol, del Consell de la Generalitat (DOCV 03.08.2004), i el Decret 49/2010, de 26 de març, relatiu al seu nomenament.  
D'una altra banda, Rafael Bonmatí Llorens, degà del Col·legi d'Advocats de València (ICAV), autoritzat per a aquest acte per un acord de la Junta de Govern.  
D'una altra banda, Francisco José Santolaya Ochando, degà del Col·Iegi Oficial de Psicòlegs de la Comunitat Valenciana, en representació d'aquest, expressament facultat per a aquest acte per acord de la seua Junta de Govern.  
D'una altra banda, en nom del Col·legi Oficial de Criminòlegs de la Comunitat Valenciana, el seu degà Pablo-Darío Ibáñez Cano, legal representant en virtut del que disposa l'article 15 dels seus estatuts.  
  
D'una altra banda, Norma Gozálvez Huguet, presidenta del Col·legi Oficial d'Educadores i Educadors Socials de la Comunitat Valenciana, en representació d'aquest, en virtut del que disposa l'article 38 dels seus estatuts.  
D'una altra banda, Laura Oliver Ferrer, degana presidenta del Col·legi de Procuradors de València, en representació d'aquest, en virtut del que disposa l'article 57 dels seus estatuts, autoritzada per a aquest acte per l'Acord de Junta de Govern de 7 d'octubre de 2015.  
Actuen en nom i representació de les institucions i entitats a què representen i els càrrecs dels quals consten per notorietat, es reconeixen amb capacitat legal suficient per a l'atorgament d'aquest conveni de col·laboració, i a aquest efecte,  
  
Manifesten  
Primer. La mediació penal consisteix en la participació voluntària de l'investigat per un delicte i de la víctima -o persona perjudicada- en un procés de diàleg i comunicació conduït per un mediador imparcial, amb l'objecte fonamental d'aconseguir la reparació adequada al dany causat i la solució del conflicte, des d'una perspectiva justa i equilibrada per als interessos de les parts.  
Segon. La mediació en l'àmbit del procés penal és una realitat i una necessitat en la societat en què vivim, i davant de situacions de greu violació de les normes de convivència presenta indubtables singularitats que complementen eficaçment el sistema de justícia penal, ja que proporciona instruments de control i reacció davant del fenomen criminal, des de l'important paper que les víctimes desenvolupen en la denúncia i el coneixement dels delictes, com a font alternativa de coneixement de la criminalitat, fins a la seua importància en el terreny de la prevenció i les polítiques de seguretat ciutadana.  
Tercer. El marc jurídic actual de la mediació penal té suport en la Directiva 2012/29/UE, del Parlament Europeu i del Consell, de 25 d'octubre de 2012, per la qual s'establixen normes mínimes sobre els drets, el suport i la protecció de les víctimes de delictes, l'article 12 de la qual preveu el dret a garanties en el context dels serveis de justícia reparadora. La transposició al nostre dret intern ha tingut lloc mitjançant la Llei 4/2015, de l'Estatut de la Víctima del Delicte, i les normes reglamentàries que la despleguen.  
L'encaix en el procés penal d'adults s'ubica, essencialment, en l'apreciació de l'atenuant de reparació del dany de l'article 21.5 del Codi Penal, en el grau que s'hi determine atenent el desenvolupament del procés i la resta de circumstàncies concurrents, i s'estableix la pena que s'ha d'imposar d'acord amb les regles generals fixades en l'article 66.1, 1r i 2n, del Codi Penal.  
La reparació del dany causat a la víctima, singularitzat en la satisfacció de les responsabilitats civils, està, així mateix, prevista com a condició necessària per a la concessió de la suspensió de l'execució de la pena (article 80 del Codi Penal) i el compliment de l'acord aconseguit per les parts en virtut de mediació, així mateix, està previst en l'article 84.1.1 del Codi Penal com a condició per a, si és el cas, acordar la suspensió de l'execució de la pena.  
Com a norma complementària, cal mencionar la Llei 5/2012, de 6 de juliol, de Mediació en Assumptes Civils i Mercantils, i les disposicions reglamentàries dictades per a desplegar-la.  
Quart. Amb data 28 de novembre de 2013, es va subscriure un conveni de col·laboració per a la posada en marxa d'un projecte pilot de mediació penal intrajudicial, el qual es va iniciar amb data 25 d'abril de 2014.  
Transcorregut un any de funcionament, s'ha valorat positivament l'avaluació dels seus resultats.  
  
Estipulacions  
  
Primera. Objecte  
És objecte d'aquest conveni l'articulació de la col·laboració entre la Conselleria de Justícia, Administració Pública, Reformes Democràtiques i Llibertats Públiques, la Fundació FAVIDE, la Universitat de València, el Consell General del Poder Judicial, la Fiscalia Provincial de València, el Col·legi d'Advocats de València, el Col·legi Oficial de Psicòlegs de la Comunitat Valenciana, el Col·legi Oficial de Criminòlegs de la Comunitat Valenciana, el Col·legi Oficial d'Educadores i Educadors Socials de la Comunitat Valenciana i el Col·legi de Procuradors de València, per a la continuïtat del desenvolupament del Projecte Pilot de Mediació Penal Intrajudicial a la Ciutat de València.  
  
Segona. Objectius  
Este conveni té com a objectius concrets:  
- Introduir en el marc d'un procés judicial penal mecanismes de justícia restaurativa ?en concret, la mediació- com a instruments de complement i millora de la resposta judicial.  
- Restablir la vigència de la norma i reconstruir la pau social trencat pel delicte.  
- Afrontar les causes reals del conflicte i les seues conseqüències, i generar un espai de comunicació idoni per a satisfer les necessitats personals de la víctima i l'infractor.  
- Possibilitar que la víctima siga i se senta protagonista tant del procediment penal com de la manera de resoldre'l, i assegurar-ne l'efectiva protecció per mitjà de la reparació o disminució del dany causat pel delicte.  
- Possibilitar que l'infractor es responsabilitze de les conseqüències del delicte per mitjà d'un mecanisme, la mediació, que s'ha constatat útil i eficient per al compliment d'un dels fins constitucionals de les penes i, per tant, del dret penal: la reinserció social del delinqüent.  
  
- Establir instruments de col·laboració entre els diferents operadors jurídics implicats.  
  
Tercera. Obligacions de les parts  
A) La Conselleria de Justícia, Administració Pública, Reformes Democràtiques i Llibertats Públiques es compromet a:  
- Supervisar, a través de la Direcció General de Justícia, el funcionament i la coordinació d'aquest projecte de mediació penal intrajudicial.  
B) El Consell General del Poder Judicial es compromet a:  
- Promoure i impulsar la mediació intrajudicial entre els jutges i magistrats i contribuir a dotar-los de ferramentes per a la seua implementació en el procés durant l'exercici de la seua labor jurisdiccional.  
- Remoure obstacles per a la col·laboració institucional o corporativa necessària per a la posada en marxa de la iniciativa.  
- Analitzar el resultat de l'activitat mediadora i incloure les dades demanades en la informació relativa a la mediació intrajudicial realitzada en tot el territori espanyol que publica anualment el Consell General del Poder Judicial (CGPJ) en l'extranet de la seua pàgina web.  
- Vetlar perquè la mediació que es desenvolupe en els jutjats siga de qualitat.  
Este conveni no genera despeses per al Consell General del Poder Judicial.  
C) La Fiscalia Provincial València  
- Impulsar aquest projecte pilot per mitjà de la difusió entre els membres de la seua plantilla, i destinat-hi els mitjans personals necessaris per a la seua implementació amb subjecció, en tot cas, al principi de legalitat, límit a què quedaran subordinats els acords de les parts.  
D) La Universitat de València es compromet a:  
- Participar com a agent orientador i avaluador d'aquest Projecte de Mediació Penal. La llista de persones de l'Institut Universitari d'Investigació en Criminologia i Ciències Penals per a les activitats que es deriven de l'objecte d'aquest acord són les que figuren en l'annex I.  
  
E) La Fundació FAVIDE es compromet a:  
- Designar tres mediadors, adscrits a aquest projecte, entre els lletrats de la xarxa d'oficines d'atenció a les víctimes del delicte de la Comunitat Valenciana. Aquests mediadors es distribuiran en els tres equips de mediació de la manera següent:  
· Equip de mediació número u: un mediador designat per FAVIDE.  
  
· Equip de mediació número dos: un mediador designat per FAVIDE.  
· Equip de mediació número tres: un mediador designat per FAVIDE.  
F) El Col·legi d'Advocats de València es compromet a:  
- Designar 10 mediadors que tindran l'especialitat universitària en Mediació Penal i Penitenciària. Aquests mediadors es distribuiran en els tres equips de mediació de la manera següent:  
· Equip de mediació número u: quatre mediadors designats per l'ICAV.  
· Equip de mediació número dos: tres mediadors designats per l'ICAV.  
· Equip de mediació número tres: tres mediadors designats per l'ICAV.  
- Designar 10 mediadors substituts per si algun mediador del seu equip, com a conseqüència de circumstàncies degudament justificades, haguera d'abandonar el projecte.  
- Que els mediadors designats actuen de conformitat amb el Codi Deontològic del Mediador elaborat per l'ICAV. Subsidiàriament serà aplicable el Codi Deontològic de l'Advocacia Espanyola.  
  
- Realitzar una supervisió tècnica periòdica del treball realitzat pels seus mediadors.  
- Es reserva la potestat de sancionar els seus mediadors, en el cas que les seues actuacions o omissions siguen constitutives d'una infracció.  
- Que tots els mediadors tinguen assegurança de responsabilitat civil.  
G) El Col·legi Oficial de Psicòlegs de la Comunitat Valenciana es compromet a:  
- Designar quatre mediadors, adscrits a aquest projecte, entre els seus col·legiats amb formació específica en mediació penal. Aquests mediadors es distribuiran en els tres equips de mediació de la manera següent:  
· Equip de mediació número u: dos mediadors designats pel Col·legi Oficial de Psicòlegs de la Comunitat Valenciana.  
· Equip de mediació número dos: un mediador designat pel Col·legi Oficial de Psicòlegs de la Comunitat Valenciana.  
· Equip de mediació número tres: un mediador designat pel Col·legi Oficial de Psicòlegs de la Comunitat Valenciana.  
- Designar quatre mediadors substituts per si algun mediador del seu equip, com a conseqüència de circumstàncies degudament justificades, haguera d'abandonar el projecte.  
- Que els mediadors designats actuen de conformitat amb el Codi Deontològic del Psicòleg.  
- Realitzar una supervisió tècnica periòdica del treball realitzat pels seus mediadors.  
- Es reserva la potestat de sancionar els seus mediadors en el cas que les seues actuacions o omissions siguen constitutives d'una infracció.  
- Que tots els mediadors tinguen l'assegurança de responsabilitat civil.  
H) El Col·legi Oficial de Criminòlegs de la Comunitat Valenciana es compromet a:  
- Designar sis mediadors, adscrits a aquest projecte, entre els seus associats amb formació específica de postgrau en mediació penal. Aquests mediadors es distribuiran en els tres equips de mediació de la manera següent:  
· Equip de mediació número u: dos mediadors designats pel Col·legi de Criminòlegs de la Comunitat Valenciana.  
· Equip de mediació número dos: dos mediadors designats pel Col·legi de Criminòlegs de la Comunitat Valenciana.  
· Equip de mediació número tres: dos mediadors designats pel Col·legi de Criminòlegs de la Comunitat Valenciana.  
- Designar sis mediadors substituts per si algun mediador del seu equip, com a conseqüència de circumstàncies degudament justificades, haguera d'abandonar el projecte.  
- Que els mediadors designats actuen de conformitat amb el Codi Deontològic dels Criminòlegs.  
- Realitzar una supervisió tècnica periòdica del treball realitzat pels seus mediadors.  
- Es reserva la potestat de sancionar els seus mediadors en el cas que les seues actuacions o omissions siguen constitutives d'una infracció.  
- Que tots els mediadors tinguen l'assegurança de responsabilitat civil.  
I) El Col·legi Oficial d'Educadores i Educadors Socials de la Comunitat Valenciana (COEESCV) es compromet a:  
- Designar tres mediadors, adscrits a aquest projecte, entre els seus col·legiats amb formació específica en mediació penal. Aquests mediadors es distribuiran en els tres equips de mediació de la manera següent:  
  
· Equip de mediació número u: un mediador designat pel COEESCV.  
· Equip de mediació número dos: un mediador designat pel COEESCV.  
· Equip de mediació número tres: un mediador designat pel COEESCV.  
- Designar tres mediadors substituts per si algun mediador de l'equip, com a conseqüència de circumstàncies degudament justificades, hagueren d'abandonar el projecte.  
- Que els mediadors designats actuen de conformitat amb el Codi Deontològic de l'Educació Social.  
- Realitzar una supervisió tècnica periòdica del treball realitzat pels seus mediadors.  
- Es reserva la potestat de sancionar els seus mediadors en el cas que les seues actuacions o omissions siguen constitutives d'una infracció.  
- Que tots els mediadors tinguen l'assegurança de responsabilitat civil.  
J) El Col·legi de Procuradors de València es compromet a:  
- Designar huit mediadors, adscrits a aquest projecte, entre els seus col·legiats amb formació específica en mediació penal. Aquests mediadors es distribuiran en els tres equips de mediació de la manera següent:  
  
· Equip de mediació número u: quatre mediadors designats pel Col·legi de Procuradors de València.  
· Equip de mediació número dos: dos mediadors designats pel Col·legi de Procuradors de València.  
· Equip de mediació número tres: dos mediadors designats pel Col·legi de Procuradors de València.  
- Designar tres mediadors substituts per si algun mediador d'equip, com a conseqüència de circumstàncies degudament justificades, hagueren d'abandonar el projecte.  
- Que tots els mediadors tinguen subscrit una assegurança de responsabilitat civil.  
La composició completa de mediadors designats, que integren cada equip de mediació, està detallada en el document annex II.  
  
Quarta. Requisits específics per a la continuïtat del projecte pilot de mediació penal intrajudicial  
A) Honoraris dels mediadors. Quant a l'equip de mediadors designat per la fundació FAVIDE, aquest pertany a la plantilla de personal de la fundació i aquesta activitat entra dins de les seues tasques professionals.  
  
Quant a les activitats de mediació realitzades pels professionals designats pel Col·legi d'Advocats de València, el Col·legi Oficial de Psicòlegs de la Comunitat Valenciana, el Col·legi Oficial de Criminòlegs de la Comunitat Valenciana, el Col·legi Oficial d'Educadores i Educadors Socials de la Comunitat Valenciana i el Col·legi de Procuradors de València, dins del present projecte pilot de mediació penal intrajudicial i durant tot el seu període de vigència, no seran remunerades.  
  
La Fundació FAVIDE, en cap cas, tindrà vinculació o relació laboral, contractual o estatutària de cap tipus amb els que desenvolupen les funcions de mediadors designats pel Col·legi d'Advocats de València, el Col·legi Oficial de Psicòlegs de la Comunitat Valenciana, el Col·legi Oficial de Criminòlegs de la Comunitat Valenciana, el Col·legi Oficial d'Educadores i Educadors Socials de la Comunitat Valenciana i el Col·legi de Procuradors de València, ni hi realitzarà cap contraprestació econòmica.  
B) Principis que regeixen el procediment de mediació. Els procediments de mediació es regiran pels principis següents:  
- Voluntarietat de les parts. La participació de les parts en la mediació serà totalment voluntària. En qualsevol moment, podran desistir de continuar amb la mediació.  
- Gratuïtat del servei. Aquest programa de mediació serà gratuït per als ciutadans.  
- Confidencialitat i deure de secret professional. Tota informació obtinguda en el context de la mediació, serà confidencial.  
- Oficialitat. Correspon als òrgans judicials, amb acord del Ministeri Fiscal, la derivació dels casos.  
- Neutralitat. El procés de mediació haurà de buscar, en tot cas, l'equilibri entre les parts intervinents, perquè cap d'aquestes puga mantindre una posició de superioritat. A més, aquest principi bàsic exigeix la imparcialitat del mediador en les relacions amb les parts, de manera que no hi puga tindre relació prèvia ni posterior.  
C) Publicació i difusió de resultats. En cas de publicació o difusió de resultats es farà sempre referència especial a aquest acord. No obstant això, la utilització del nom de qualsevol de les institucions participants requerirà l'autorització prèvia i expressa per escrit dels seus òrgans competents.  
D) Protocol de mediació. Els firmants d'aquest acord han elaborat un protocol, en el qual s'estructura el procediment de mediació penal intrajudicial a desenvolupar en aquest projecte.  
E) Altres requisits. La subscripció d'aquest conveni no suposarà l'adquisició de més compromisos que els hi estipulats, i aquests només seran aplicables en aquest projecte de mediació penal intrajudiclal.  
  
  
Cinquena. Comissió de seguiment  
S'establirà una comissió formada dos representants de cada una de les parts integrants d'aquest conveni de col·laboració per a estudiar les normes d'actuació i, si és el cas, aconsellar les modificacions que estimen oportunes introduir en l'execució del projecte; vetlar pel bon i eficaç desenvolupament d'aquest, i resoldre els problemes d'interpretació que pogueren sorgir i plantejar-se. L'adopció de qualsevol tipus de resolució d'aquesta comissió requerirà el vot favorable de la majoria dels seus integrants.  
  
Sisena. Reserva i protecció de dades  
Els integrants dels equips de mediació es comprometen a garantir la total confidencialitat de les dades personals a què tinguen accés com a conseqüència de les activitats realitzades, d'acord amb el que disposa la Llei Orgànica 15/1999, de 13 de desembre, de protecció de dades de caràcter personal.  
Igualment, es comprometen a observar el que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en tot allò que fa referència a l'accés limitat als interessats en relació amb els documents que continguen dades referents a la intimitat de les persones.  
  
Setena. Període de vigència  
El present conveni produirà efectes des de la firma fins al 31 de desembre de 2017, i es podrà prorrogar de forma expressa per períodes anuals.  
  
Huitena. Modificacions  
Qualsevol modificació que afecte el contingut d'aquest conveni es realitzarà a través de l'addenda corresponent.  
Novena. Naturalesa jurídica i qüestions litigioses  
El present conveni té naturalesa administrativa i es regirà per les clàusules hi establides i, a falta d'això, per allò que regula el Reial Decret Legislatiu 3/2011, de 14 de novembre, pel qual s'aprova el Text Refós de la Llei de Contractes del Sector Públic.  
L'Administració gaudirà de totes les prerrogatives inherents a la naturalesa administrativa del conveni.  
L'orde jurisdiccional contenciós administratiu serà el competent per a resoldre les qüestions litigioses que pogueren suscitar-se entre les parts, d'acord amb el que estableixen els articles 1 i 2 de la Llei 29/1998, de 13 de juliol.  
En tot cas, i abans d'acudir a la jurisdicció, les parts es comprometen a recórrer als sistemes alternatius de resolució de conflictes per a resoldre aqueixes qüestions.  
  
Clàusula final  
La firma del present conveni no és obstacle per a l'establiment o l'ampliació de relacions de col·laboració en l'àmbit de la mediació amb altres entitats o institucions ni exclou la firma de qualsevol altre conveni de naturalesa semblant.  
  
I, en prova de conformitat, les parts firmen.   
  
Madrid, 26 d'abril de 2016  
  
El president del Tribunal Suprem i del Consell General del Poder Judicial: Carlos Lesmes Serrano.  
La consellera de Justícia, Administració Pública, Reformes Democràtiques i Llibertats Públiques i Presidenta de FAVIDE: Gabriela Bravo Sanestanislao.  
El fiscal superior de la Fiscalia de la Comunitat Valenciana: Antonio Montabes Córdoba.  
El fiscal en cap de la Fiscalia Provincial de València: Teresa Gisbert Jordá.  
El rector de la Universitat de València: Esteban Morcillo Sánchez.  
El degà del Col·legi d'Advocats de València: Rafael Bonmatí Llorens.  
El degà del Col·legi Oficial de Psicòlegs de la Comunitat Valenciana: Francisco Santolaya Ochando.  
El degà del Col·legi Oficial de Criminòlegs de la Comunitat Valenciana: Pablo-Darío Ibáñez Cano.  
La presidenta del Col·legi Oficial d'Educadores i Educadors Socials de la Comunitat Valenciana: Norma Gozálvez Huguet.  
La degana presidenta del Col·legi de Procuradors de València: Laura Oliver Ferrer.  
  
  
ANNEX I  
Personal investigador per la Universitat de València  
  
Director del projecte  
Enrique José Carbonell Vayá, professor titular d'universitat, adscrit a l'Institut Universitari d'Investigació en Criminologia i Ciències Penals, Universitat de València, DNI 22049076U.  
  
Investigadors de l'ICCP  
Vicenta Cervelló Donderis, professora titular d'universitat, adscrita a l'Institut Universitari d'Investigació en Criminologia i Ciències Penals, Universitat de València, DNI 29811040Q.  
Javier Guardiola García, professor titular d'universitat, adscrit a l'Institut Universitari d'Investigació en Criminologia i Ciències Penals, Universitat de València, DNI 12931337D.  
María Carmen Jiménez Antolín, professora associada del Departament de Mètodes d'Investigació i Diagnòstic Educatiu, adscrita a l'Institut Universitari d'Investigació en Criminologia i Ciències Penals, Universitat de València, DNI 57466468G.  
  
Investigadors assessors externs  
María José Beneyto Arrojo, doctora en Psicologia, directora del Màster Universitari de Psicologia Jurídica, Universitat Catòlica de València, DNI 40696526B.  
Cristina López López, llicenciada en Psicologia i llicenciada en Criminologia, Màster Universitari en Psicologia Jurídica, DNI 40861633V.  
Cristina Robredo Torres, llicenciada en Psicologia, màster en Psicologia Clínica, Legal i Forense per UCM i terapeuta de família acreditada per FEATF-FEAP, DNI 48136124Q.  
  
  
ANNEX II  
Composició completa de mediadors   
dels tres equips de mediació  
  
Mediadors components de l'equip de mediació número u:  
Un mediador designat per la Fundació FAVIDE  
Quatre mediadors designats per l'ICAV  
Dos mediadors designats pel Col·legi Oficial de Psicòlegs CV  
Dos mediadors designats pel Col·legi de Criminòlegs CV  
Quatre mediadors designats per l'ICPV  
Un mediador designat pel COEESCV  
  
  
Mediadors components de l'equip de mediació número dos:  
Un mediador designat per la Fundació FAVIDE  
Tres mediadors designats per l'ICAV  
Un mediador designat pel Col·legi Oficial Psicòlegs CV  
Dos mediadors designats pel Col·legi de Criminòlegs CV  
Un mediador designat pel COEESCV  
  
  
Mediadors components de l'equip de mediació número tres:  
Un mediador designat per la Fundació FAVIDE  
Tres mediadors designats per l'ICAV  
Un mediador designat pel Col·legi Oficial Psicòlegs CV  
Dos mediadors designats pel Col·legi de Criminòlegs CV  
Un mediador designat pel COEESCV